Напачатку перспектыва працаваць у глыбінцы, як прызнаецца малады спецыяліст, не вельмі ўзрадавала, але прыбыўшы на месца, аматар тэхнікі прыемна здзівіўся: гаспадарка мела добрую тэхнічную аснашчанасць, ёсць куды прыкласці рукі. Малады інжынер адразу атрымаў баявое хрышчэнне, трапіўшы ў гаспадарку ў перыяд уборачнай кампаніі, і калектыў дапамог яму асвоіцца на новым месцы.Усё ж такі веды, атрыманыя ва ўніверсітэце, — гэта тэорыя, а практыка — іншая справа. Менавіта ў гэтыя гарачыя жнівеньскія дзянькі ўчарашні студэнт і спазнаў цану хлеба — прыходзілася працаваць ад зары да цямна. Прыйшло і разуменне важнасці сваёй справы: ад аператыўнасці дзейнасці мехмайстэрні залежыць тое, як хутка пасля рамонту тэхніка зноў выйдзе ў поле, каб убіраць хлеб.